RESOLUCIÓN do 20 de setembro de 2023, da Subdirección Xeral de Xestión Deportiva da Secretaría Xeral para o Deporte, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 28 de xullo de 2023 pola que se procede á segunda convocatoria do ano 2023 para a concesión de subvencións, plurianuais e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable (código de procedemento DE401C).
Vicepresidencia Primeira e Consellería de Presidencia, Xustiza e Deportes — III. Outras disposicións — 25/09/2023

De conformidade co disposto no artigo 7 das bases recollidas na Orde do 28 de xullo de 2023 pola que se procede á segunda convocatoria do ano 2023 para a concesión de subvencións, plurianuais e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable (DOG núm. 151, do 9 de agosto), tras seren recibidas as solicitudes e, rematada a fase de revisión da documentación achegada e de comprobación do grao de cumprimento dos requisitos establecidos na dita orde, esta Subdirección Xeral de Xestión Deportiva,
Primeiro. Publicar as solicitudes das liñas de actuación I e II provisionalmente inadmitidas e o motivo no anexo I desta resolución.
Segundo. Publicar a listaxe de solicitudes das liñas de actuación I e II que se deberán emendar por presentar a documentación incompleta ou con erros. Tal relación vén recollida no anexo II desta resolución, ordenada alfabeticamente.
Terceiro. Publicar a listaxe de solicitudes das liñas de actuación I e II admitidas para baremar. Tal relación vén recollida no anexo III desta resolución, ordenada alfabeticamente.
Cuarto. Lembrar que, segundo o artigo 3 da Orde do 28 de xullo de 2023, para ser beneficiarios desta subvención os concellos solicitantes teñen que, con carácter previo á resolución de concesión da axuda, ter as súas instalacións deportivas inscritas no Rexistro de Instalacións Deportivas de Galicia, consonte o establecido no Decreto 52/2022, do 28 de abril, polo que se crea e regula o Rexistro de Instalacións Deportivas de Galicia. No caso de non ser así, a súa solicitude de subvención sería finalmente inadmitida.
Quinto. Estas listaxes tamén serán publicadas na páxina web da Secretaría Xeral para o Deporte https://deporte.xunta.gal/
Sexto. Os interesados poderán formular reclamacións, emendar erros e a falta de documentación no prazo de dez (10) días hábiles, contados desde o día seguinte ao da publicación desta resolución no
Diario Oficial de Galicia
. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 20 de setembro de 2023
Admitidas de oficio de acordo co artigo 4.1:
Solicitudes novas admitidas: